
ACORD 317/2006, DE 7 DE NOVEMBRE, DEL PLE DEL CONSELL DE L’AUDIOVISUAL DE CATALUNYA

I. El Ple del Consell de l’Audiovisual de Catalunya en la sessió de 18 d’octubre de 2006, va acordar l’obertura, de conformitat amb el que disposa l’apartat segon de l’article 34 de l’Acord 3/2001, 28 de febrer, pel qual s’aprova l’Estatut orgànic i de funcionament del Consell de l’Audiovisual de Catalunya, en relació amb l’article 7 del  Decret 278/1993 de 9 de novembre, un període d’informació prèvia a fi de donar audiència als operadors de radiodifusió sonora per ones terrestres amb modulació de freqüència de gestió pública i privada relacionats a l’Annex I i a  l’Annex II, i als operadors de televisió local de gestió pública i privada relacionats a l’Annex III i l’Annex IV respectivament, que s’incorporen al present acord com a part integrant del mateix, per tal que  en el termini màxim de cinc dies a comptar des del dia següent a la recepció de la notificació d’aquest Acord, formulin  les  manifestacions que consideri oportunes.

II. Posteriorment els operadors de radiodifusió sonora per ones terrestres amb modulació de freqüència de gestió pública i privada i els operadors de televisió de gestió privada relacionats a l’Annex, que s’incorpora al present acord com a part integrant del mateix, han donat resposta, a través de les al·legacions, al requeriment d’informació sol·licitat, el qual va donar lloc a l’obertura del període d’informació prèvia.

DE CONFORMITAT amb el que disposa l’apartat g de l’article 10 de la Llei 2/2000, de 4 de maig, del Consell de l’Audiovisual de Catalunya i l’article 34 de l’Acord 3/2001, 28 de febrer, pel qual s’aprova l’Estatut orgànic i de funcionament del Consell de l’Audiovisual de Catalunya;
El Ple del Consell de l'Audiovisual de Catalunya, ha adoptat els següents,

ACORDS

1. Tancar, de conformitat amb el que disposa l’apartat segon de l’article 34 de l’Acord 3/2001, de 28 de febrer, pel qual s’aprova l’Estatut orgànic i de funcionament del Consell de l’Audiovisual de Catalunya, en relació amb l’article 7 del  Decret 278/1993, de 9 de novembre, el període d’informació prèvia en relació amb els operadors de radiodifusió sonora per ones terrestres amb modulació de freqüència de gestió pública i privada i els operadors de televisió de gestió privada relacionats a l’Annex, que s’incorpora al present acord com a part integrant del mateix, pel que fa a la infracció per desatenció del requeriment d’informació al Consell de l’Audiovisual de Catalunya.

2. Arxivar els expedients dels operadors de radiodifusió sonora per ones terrestres amb modulació de freqüència de gestió pública i privada i dels operadors de televisió de gestió privada relacionats a l’Annex, que s’incorpora al present acord com a part integrant del mateix.
3. Notificar aquests acords a cadascun dels interessats.

Barcelona, 7 de novembre de 2006
Josep M. Carbonell i Abelló                                    Rafael Jorba i Castellví
President                                                                 Conseller secretari

